10. listopada u Domovinskom ratu

**Domovinski rat po nadnevcima**: 10. listopada u Domovinskom ratu.

- Zbog miniranje i oštećenja pruge u dužini pedesetak metara na potezu između Srba i Une, unska pruga je i dalje izvan uporabe.

- Sovjetski predsjednik Gorbačov pozvao predsjednike Tuđmana i Miloševića u Moskvu.

- Predstavnici JNA niječu raketni napad na predsjednika Tuđmana, te sumnjiče hrvatsku Vladu da je sama inscenirala raketiranje.

- Na sastanku Tuđmana, Miloševića, Kadijevića i predstavnika EZ-a u Haagu, dogovoreno da će se JNA povući s hrvatskog teritorija u roku od 30 dana, te da će u istom razdoblju biti gotov i arbitražni proces.

- Pregovori između Hrvatske vojske i predstavnika JNA o povlačenju jugoslavenske armije nastavljaju se u Zagrebu.

- Tomislav Dujmović je prva beba rođena u Hrvatskoj kao nezavisnoj europskoj državi:

- Hrvatski premijer posjetio Bugarsku.

- Unatoč zabrani letenja nad BiH srpski borbeni zrakoplovi bombardirali bosanskohercegovački grad Gradačac, što je otvoreni srpski izazov Ujedinjenim narodima.

- Zapovjednik srpskog zrakoplovstva u BiH objavio na beogradskoj TV da se ne namjerava držati nikakvih zabrana vojnih letova u zračnom prostoru BiH iz Rezolucije 781 Vijeća sigurnosti UN.

- Američki veleposlanik u UN Edward Perkins izjavio da će se SAD pobrinuti da se rezolucija o zabrani leta iznad BiH ostvari, pa makar i silom.

- Srbijanski predsjednik Slobodan Milošević, u intervjuu beogradskoj televiziji, osudio sporazum koji su nedavno u Ženevi potpisali hrvatski predsjednik dr. Franjo Tuđman i jugoslavenski predsjednik Dobrica Ćosić.

**- U strahu za gole živote Hrvati iz Zenice svu svoju imovinu prodaju u bescjenje i potplaćuju Muslimane da ih izvedu iz grada, te kroz planinska bespuća i minska polja stižu u Vareš skrhani nesrećom,** izjavio predsjednik HVO Vareša Anto Pejčinović.

- U incidentu na mostu preko Dunava kod Batine pripadnici srpskih dobrovoljačkih jedinica Željka Ražnatovića Arkana pretukli belgijske pripadnike UNPROFOR-a i trojicu lakše ozlijedili, izjavio u Zagrebu predstavnik UNPROFOR-a Kiran Singh.

- U razgovoru za austrijsku agenciju APA, dr. Mate Granić izjavio u Beču da **se stvaraju umjetne prepreke za prijam Hrvatske u Vijeće Europe**, ali da vjeruje da će Hrvatska uskoro postati članicom.

- Osječko-baranjski župan Branimir Glavaš, u Osijeku razgovarao sa šefom biroa vlade "SRJ" Veljkom Kneževićem.

- Djelatnici Karlovačke policijske uprave uspjeli su presjeći kanal kojim su izbjeglice iz zapadne Bosne, koje već osmi tjedan borave na Turnju, prebacivale na slobodni dio Hrvatske.
- Beogradski ministar pravde Uroš Klikovac izjavio da "SRJ" ne priznaje Međunarodni sud za ratne zločine pa tako ni njegova ingerencije na svojem ozemlju, a inicijatore ovog suda proglasio za diskreditatore "SRJ".

**- Srbi protjerali još 1.097 Hrvata i Muslimana iz Teslića i Banje Luke.**

- Počela isporuka ruskog plina za Sarajevo.

- Multinacionalni tim sastavljen od 44 visoka promatrača stigao u sjedište OESS-a u Sarajevo, a glavne su mu zadaće da daje izvještaje i usmjerava rad lokalnih promatrača tijekom općinskih izbora, koji će se u BiH održati između 22. i 24. studenoga.

- Skupina od oko 200 osoba okupila se ispred Ureda za izdavanje hrvatskih dokumenata u Belom Manastiru, prekinula telefonske linije i blokirala zgradu u kojoj se nalazilo desetak djelatnika matičnog ureda i Osječko-baranjske policijske uprave.

## Izvori

* Hrvatski informativni centar *Hrvatski spomenar: 1. listopada - 10. listopada*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.